O‘zbekistonda gazdan qarzi bor xonadonlar tarmoqdan vaqtincha uzilmaydi

O‘zbekistonda elektr energiyasi ta’minoti uzilishi bilan bog‘liq vaziyatda iste’molchilarga qulaylik yaratish maqsadida tabiiy gazdan qarzdorlik uchun avtomatik ravishda o‘chirish vaqtinchalik to‘xtatildi. Bu haqda «Hududgazta’minot» xabar qilmoqda.
«Xonadoningizdagi hisoblagich o‘chirilgan bo‘lsa, avvalo asosiy kiruvchi va uy ichidagi barcha gaz jihozlarni o‘chiring, so‘ngra markaziy ko‘k Enter tugmasini uch marta bosing va 6 daqiqa kuting.
Gaz bilan bog‘liq muammolar yuzaga kelgan taqdirda, siz gaz ta’minoti tashkilotining 104 raqamiga qo‘ng‘iroq qilishingiz mumkin», — deyiladi xabarda.